การป้องกันภาวะน้ำตาลในเลือดต่ำ การเข้าใจภาวะน้ำตาลในเลือดต่ำ
ต้องแน่ใจว่าคุณทำตามที่แพทย์สั่งมาโดยตลอดในเรื่องของการกินยา ทั้งอินซูลินและยากินสำหรับเบาหวานอื่นๆ ว่าควรกินอย่างไรและเมื่อไหร่บ้าง นอกจากนั้น ถ้าแพทย์สั่งให้เข้มงวดเรื่องการกินอาหาร หรือคุณได้ปรึกษากับนักโภชนาการ หรือพบกับแพทย์ผู้มีความรู้พิเศษในเรื่องโภชนาการ คุณต้องพยายามทำตามแผนการกินอาหารอย่างเคร่งครัด ซึ่งได้รับการออกแบบมาอย่างละเอียดเพื่อหลีกเลี่ยงอาการแทรกซ้อนจากโรคที่คุณเป็นและรักษาระดับน้ำตาลในเลือดให้คงที่ตลอดวัน  บางทียาป้องกันที่ดีที่สุดคือการทำตามกฎและคำแนะนำจากแพทย์ผู้เชี่ยวชาญด้านการดูแลสุขภาพประจำของคุณ คนที่เป็นโรคเบาหวานควรเฝ้าระวังระดับน้ำตาลในเลือดอย่างน้อยวันละครั้ง ช่วงที่เหมาะสมที่สุดคือช่วงตื่นนอนตอนเช้าและก่อนกินอาหาร คุณต้องแน่ใจว่าจดตัวเลข ได้แก่ วันที่ เวลาและผลการทดสอบระดับน้ำตาลในเลือดลงในใบเก็บข้อมูลหรือในสมุดบันทึกด้วย คนที่เป็นโรคเบาหวานบางคน โดยเฉพาะพวกที่เป็นเบาหวานแบบควบคุมระดับน้ำตาลในเลือดได้ยาก ซึ่งมีอาการระดับน้ำตาลในเลือดเดี๋ยวสูงเดี๋ยวต่ำ ควรตรวจระดับน้ำตาลในเลือดบ่อยกว่าปกติ อาจจะถึง 4 ครั้งต่อวัน (ในช่วงเวลาก่อนกินอาหารเช้า ก่อนอาหารกลางวัน ก่อนอาหารเย็นและก่อนเข้านอน) การตรวจระดับน้ำตาลในเลือดนั้นใช้เครื่องมือกลูโคมิเตอร์หรือเครื่องตรวจวัดน้ำตาลในเลือด ซื้อเครื่องตรวจ เข็มเจาะเลือดบริเวณนิ้ว แถบตรวจวัดที่ใช้กับเครื่องตรวจและสำลีชุบแอลกอฮอล์สำหรับเช็ดทำความสะอาดนิ้วก่อนเจาะเลือด วิธีการตรวจระดับน้ำตาลในเลือดทำได้ดังนี้:   ล้างมือด้วยสบู่และน้ำเปล่า ใช้สำลีชุบแอลกอฮอล์ทำความสะอาดนิ้วชี้และนิ้วกลาง ถือเข็มเจาะเลือดทำมุม 90 องศากับนิ้วและปล่อยที่เจาะลงไปที่นิ้วนั้น กดเลือด 1 หยดลงบนแถบตรวจวัด นำแผ่นตรวจวัดเข้าไปในช่องกลูโคมิเตอร์และรออ่านค่าที่ได้ บันทึกค่าที่ได้ลงไปในใบเก็บข้อมูลของคุณ ระดับ 70 มิลลิกรัมต่อเดซิลิตรหรือต่ำกว่านั้นบอกว่าคุณมีระดับน้ำตาลในเลือดต่ำและมักจะเป็นสัญญาณว่าคุณกำลังจะมีภาวะน้ำตาลในเลือดต่ำ คุณควรกินอาหารครบ 3 มื้อและกินของว่าง 3 อย่างตลอดวัน เพื่อให้คุณกินอาหารเป็นปกติและสม่ำเสมอ อย่าลืมแบ่งเวลาการกินอาหารและของว่าง เพื่อให้มีระยะเวลาห่างเท่าๆ กับสำหรับอาหารแต่ละอย่าง ถ้าคุณเผลอกินอาหารหรือของว่างช้ากว่าปกติ อาจทำให้ระดับน้ำตาลในเลือดต่ำลงได้   วางแผนการกินอาหารให้ห่างกันไม่เกิน 4-5 ชั่วโมง ถ้าคุณเป็นโรคเบาหวาน ห้ามงดอาหาร และยิ่งถ้าคุณกินยาสำหรับโรคเบาหวานอยู่ การกินอาหารให้ครบทุกมื้อยิ่งสำคัญเลย ต้องแน่ใจว่าคุณกินอาหารมากกว่าปกติเพื่อทดแทนในวันที่คุณเสียแคลอรี่มากกว่าธรรมดา ยกตัวอย่างเช่น ถ้าคุณไปวิ่งมาราธอนมาวันเสาร์ อย่าลืมว่าวันนั้นคุณต้องกินมากกว่าวันปกติ มื้ออาหารควรประกอบไปด้วยแหล่งโปรตีน เช่น ไก่ ปลา เนื้อ ซึ่งควรมีขนาดประมาณไพ่ 1 สำรับ (ประมาณ 3-4 ออนซ์) ถ้าคุณเป็นมังสวิรัติ คุณต้องกินโปรตีนจากแหล่งอาหารที่หลากหลาย เช่น ไก่ เต้าหู้ ถั่วเหลือง โยเกิร์ตกรีก เป็นต้น นอกจากแหล่งโปรตีน ก็อย่าลืมกินอาหารที่เป็นแหล่งคาร์โบไฮเดรตเชิงซ้อนและผักผลไม้สดเยอะๆ ด้วย   คาร์โบไฮเดรตเชิงซ้อนควรมีอยู่ 40-60% ของมื้ออาหารในแต่ละวัน แหล่งคาร์โบไฮเดรตเชิงซ้อนที่ดี ได้แก่ ข้าวกล้อง ถั่ว ขนมปังธัญพืช รวมถึงผักเช่น กะหล่ำ กะหล่ำปลี บรอคโคลี ควรจำกัดการกินคาร์โบไฮเดรตที่ผ่านการขัดสี เช่น ขนมปังขัดขาว เส้นสปาเกตตี น้ำเชื่อม ลูกอม   ส่วนผลไม้ที่เป็นตัวเลือกที่ดี ได้แก่ ส้ม พีช องุ่น บลูเบอร์รี่ สตรอเบอร์รี่ แตงโม นอกจากผลไม้เหล่านี้จะทำให้คุณอิ่มท้องแล้วยังมีสารพฤกษเคมีที่มีประโยชน์แก่ร่างกายอีกด้วย ผลไม้สดเป็นแหล่งน้ำตาลธรรมชาติที่ดีมาก ซึ่งช่วยเพิ่มระดับน้ำตาลในเลือดและป้องกันภาวะน้ำตาลในเลือดต่ำ วิธีการกินที่ดีและทำได้ง่ายที่สุดคือการกำหนดให้มีผักและผลไม้ประมาณ 2 ใน 3 ส่วนของจานอาหาร หลีกเลี่ยงอาหารและเครื่องดื่มที่มีปริมาณคาเฟอีนมากๆ เช่น กาแฟ ชา น้ำอัดลมบางชนิด คาเฟอีนจะทำให้เกิดอาการเหมือนกับภาวะน้ำตาลในเลือดต่ำ ซึ่งอาจจะทำให้อาการคุณแย่กว่าเดิม ถ้าคุณเสี่ยงที่จะมีภาวะน้ำตาลในเลือดต่ำ คุณควรพกขนมที่พกพาสะดวกกินง่ายไปที่ทำงาน มีติดไว้ในรถหรือที่ไหนก็ตามที่คุณต้องใช้เวลาอยู่นานๆ ของว่างที่กินสะดวกและดีต่อสุขภาพได้แก่ ชีสแท่ง ถั่ว โยเกิร์ต ผลไม้ น้ำปั่น การดื่มเครื่องดื่มที่มีแอลกอฮอล์ โดยเฉพาะเวลาที่ท้องว่างอาจทำให้เกิดภาวะน้ำตาลในเลือดต่ำได้สำหรับบางคน ในบางกรณี ปฏิกิริยาอาจเกิดช้าประมาณ 1-2 วัน ซึ่งอาจยากที่จะรู้ว่าเกิดจากการดื่มแอลกอฮอล์ ถ้าคุณดื่มแอลกอฮอล์ จึงต้องดื่มพร้อมกับอาหารหรือขนมเสมอ การออกกำลังกายนั้นมีประโยชน์มากสำหรับผู้ป่วยโรคเบาหวาน เพราะจะช่วยให้ระดับน้ำตาลกลูโคสในเลือดลดต่ำลง ด้วยเหตุผลนี้เอง กิจกรรมที่ใช้ร่างกายสามารถลดระดับน้ำตาลลดต่ำลงได้นาน อาจจะนานถึง 24 ชั่วโมงหลังการออกกำลังกาย ถ้าคุณออกกำลังกาย ต้องแน่ใจว่าคุณออกกำลังหลังจากกินอาหารไปแล้วครึ่งชั่วโมงถึงหนึ่งชั่วโมง ต้องคอยตรวจระดับน้ำตาลในเลือดเสมอทั้งก่อนและหลังออกกำลัง   พกของว่างติดตัวถ้าคุณออกกำลังที่ใช้พลังมาก เช่น การวิ่ง การปั่นจักรยาน ของว่างจะช่วยป้องกันการเกิดภาวะน้ำตาลในเลือดต่ำ ถ้าคุณเผาผลาญแคลอรี่ไปมาก คุณอาจต้องปรับการกินยาหรือการกินของว่าง การปรับนี้ขึ้นกับผลของระดับน้ำตาลในเลือดที่คุณตรวจวัดแล้ว ระยะเวลาและแรงที่ใช้ในการออกกำลังนั้นๆ หากคุณเป็นโรคเบาหวานและต้องการออกกำลังตามแบบแผนของคุณไปพร้อมๆ กับการจัดการสภาพร่างกายที่เป็นอยู่ คุณควรปรึกษาแพทย์ สัญญาณแรกของอาการภาวะน้ำตาลในเลือดต่ำคือการกินของว่างฉับพลัน คุณจะจัดการกับอะไรก็ตามที่คุณมีหรืออยู่ในมืออย่างเร็วที่สุด อาการเหล่านี้อาจหายไปภายใน 10-15 นาทีหลังกินอาหาร คุณต้องตรวจวัดระดับน้ำตาลในเลือดใหม่หลังการกิน 15 นาที เพื่อให้แน่ใจว่าระดับน้ำตาลในเลือดกลับมาอยู่ที่ระดับ 70 มิลลิกรัมต่อเดซิลิตรหรือสูงกว่านั้น ถ้าระดับน้ำตาลในเลือดยังต่ำมากอยู่ ให้กินขนมอีก ถ้าคุณมีอาการระดับน้ำตาลในเลือดต่ำมากเพียงครั้งเดียว คุณไม่จำเป็นต้องไปโรงพยาบาลหรือพบแพทย์ ถ้าทำได้ คุณต้องนั่ง ไม่เช่นนั้นคุณอาจจะเป็นลมได้ อาหารทางเลือกที่กินสะดวกและดีต่อร่างกายได้แก่:   น้ำผลไม้ เช่น น้ำส้ม แอปเปิ้ล องุ่น ฯลฯ 1/2 ถ้วย (4 ออนซ์) น้ำอัดลมปกติ (ไม่ใช่แบบไดเอท) 1/2 ถ้วย (4 ออนซ์) นม 1 ถ้วย (8 ออนซ์) ลูกกวาด เช่นยี่ห้อ Jolly ranchers หรือ Lifesavers 5-6 เม็ด น้ำตาลหรือน้ำผึ้ง 1 ช้อนโต๊ะ กลูโคสแบบเม็ด 3-4 เม็ด หรือกลูโคสแบบเจล 1 หลอด (15 กรัม) ต้องอย่าลืมว่าปริมาณที่เหมาะสมของอาหารเหล่านี้อาจลดลงเมื่อใช้กับเด็กเล็ก ควรอ่านคำแนะนำการใช้ก่อนให้กลูโคสแบบสำเร็จรูปแก่เด็ก เพื่อให้ได้รับกลูโคสในปริมาณที่เหมาะสม ไฮโปไกลซีเมียหรือภาวะน้ำตาลในเลือดต่ำเกิดขึ้น เมื่อระดับน้ำตาลในเลือดของคุณต่ำกว่าระดับปกติ โดยทั่วไปแล้ว ผู้ป่วยจะเริ่มรู้สึกถึงอาการของไฮโปไกลซีเมีย เมื่อระดับน้ำตาลกลูโคสในเลือดต่ำกว่า 70 มิลลิกรัมต่อเดซิลิตร ภาวะน้ำตาลในเลือดต่ำส่วนใหญ่มักจะเกิดขึ้นกับคนที่เป็นโรคเบาหวาน เวลาตอบสนองต่อการรักษาโดยใช้อินซูลินร่วมกับการกินอาหารที่มีแคลอรี่ไม่เพียงพอ การได้รับอินซูลินมากเกินไปหรือการใช้พลังโดยไม่ได้รับอาหารที่มีแคลอรี่เพียงพอ (เช่น ถ้าคุณจะไปวิ่งระยะทาง 10 กิโลเมตร แต่เลือกกินไปเพียงของว่าง)   แต่ภาวะนี้อาจเกิดจากสาเหตุที่พบได้ยากอื่นๆ เช่น เนื้องอกในตับอ่อน (insulinoma) ซึ่งทำให้ผลิตอินซูลินมากเกินไป ก่อให้เกิดภาวะน้ำตาลในเลือดต่ำที่เกิดเมื่อระดับน้ำตาลในเลือดต่ำ หลังการกินอาหารแต่มื้อนั้นๆ หรือหลังการกินอาหารบางชนิด   ภาวะน้ำตาลในเลือดต่ำอาจเป็นผลข้างเคียงของการกินยารักษาโรคเบาหวาน เช่น อินซูลิน ยาเม็ด เช่น ยาไกลบูไรด์ ยาไกลพิไซด์ ซึ่งกินเพื่อเพิ่มการผลิตอินซูลิน การกินยาหลายตัวผสมกัน เช่น ยาไกลพิไซด์พร้อมกับยาเมทฟอร์มิน หรือยาไกลบูไรด์พร้อมกับยาเมทฟอร์มิน ก็สามารถทำให้เกิดภาวะน้ำตาลในเลือดต่ำได้  นี่จึงเป็นเหตุผลสำคัญที่คุณต้องเปิดเผยการกินยา วิตามินและอาหารเสริมต่างๆ รวมถึงการใช้สมุนไพรรักษาทั้งหมดแก่แพทย์ มีอาการทางร่างกายและจิตใจมากมายที่เป็นสัญญาณบอกคุณว่าระดับน้ำตาลในเลือดของคุณต่ำ ได้แก่:  อาการสั่น วิงเวียน อ่อนล้า จิตใจสับสน เช่น ไม่แน่ใจในเรื่องของวันที่ เดือน ปี ฯลฯ ระดับการรู้สึกตัวเปลี่ยนแปลง สมาธิลดลง หรือง่วงเซื่องซึม เหงื่อออกท่วมตัวหรือภาวะตื่นตกใจ โคม่า (ข้อควรระวัง: ภาวะสับสนรุนแรงและโคม่าจะไม่เกิดขึ้น จนกว่าระดับน้ำตาลในเลือดจะอยู่ที่ประมาณ 45 มิลลิกรัมต่อเดซิลิตร) ตรวจระดับน้ำตาลในเลือดอย่างน้อยวันละครั้ง (เมื่อคุณตื่นนอนและก่อนกินอาหาร) ทำตามคำแนะนำข้างต้น ได้แก่ การออกกำลังกายเป็นประจำและการกินอาหารและของว่างตลอดวัน อย่าลืมพกของว่างติดตัวเมื่ออกไปข้างนอกก็เป็นสิ่งที่ควรทำเพื่อป้องกันการเกิดภาวะน้ำตาลในเลือดต่ำ   นอกจากนี้ ถ้าคุณเป็นโรคเบาหวานหรือมีโอกาสเกิดภาวะน้ำตาลในเลือดต่ำฉับพลัน คุณต้องบอกอาการแก่เพื่อน ครอบครัวและเพื่อนร่วมงานที่ไว้ใจได้ของคุณ เพื่อให้เขาช่วยเหลือคุณได้ หากเกิดภาวะน้ำตาลในเลือดต่ำฉับพลันหรือรุนแรง ในกรณีที่เป็นเด็กเล็ก เจ้าหน้าที่ของโรงเรียนควรรู้จักโรคและวิธีการรักษาเด็กที่มีอาการภาวะน้ำตาลในเลือดต่ำ   ควรถือเอกสารที่ระบุว่าเป็นโรคเบาหวาน เช่น สร้อยคอหรือสร้อยข้อมือที่ระบุโรคหรือบัตรเอกสารทางการแพทย์ไว้ในกระเป๋าเงิน เพื่อให้คนอื่นทราบว่าคุณเป็นโรคเบาหวานในกรณีที่เกิดเหตุฉุกเฉิน ระวังเวลาขับรถ เพราะอาการภาวะน้ำตาลในเลือดต่ำอาจทำให้การขับรถนั้นอันตรายมาก เวลาขับรถทางไกล ให้ตรวจระดับน้ำตาลในเลือดบ่อยๆ โดยเฉพาะก่อนขับ และควรเตรียมของว่างไว้ยามจำเป็นเพื่อรักษาระดับน้ำตาลในเลือดอย่างต่ำ 70 มิลลิกรัมต่อเดซิลิตร แจ้งผู้เชี่ยวชาญด้านสุขภาพของคุณ หากคุณมีอาการของภาวะน้ำตาลในเลือดต่ำบ่อย (มากกว่า2-3 ครั้งต่อสัปดาห์) เพื่อให้ผู้เชี่ยวชาญปรับปริมาณยาให้เหมาะสมกับอาการ  สิ่งที่สำคัญมากคือคุณต้องนำบันทึกระดับน้ำตาลกลูโคสในเลือดไปให้แพทย์ด้วย เพื่อให้แพทย์ทราบว่าเมื่อไหร่ที่อินซูลินในร่างกายคุณสูงขึ้น และระดับกลูโคสลดลง แพทย์จะได้สามารถวางแผนการใช้อินซูลินชนิดที่เหมาะสม (ระดับปกติ ระดับกลาง หรือแบบที่มีฤทธิ์นาน) ปริมาณยาที่เหมาะสมแต่ละช่วงเวลาของวันตามที่คุณบันทึกไว้จะช่วยให้มั่นใจได้ว่าคุณจะไม่มีอาการภาวะน้ำตาลในเลือดต่ำในภายหลัง
ทำตามคำสั่งของแพทย์. ทดสอบระดับน้ำตาลในเลือดเป็นประจำ. กินอาหารสามมื้อและขนมสามอย่างแต่ละวัน. ต้องกินอาหารให้สมดุล. จำกัดปริมาณคาเฟอีน. พกของว่างติดตัวตลอดเวลา. กินอะไรรองท้องเมื่อดื่มแอลกอฮอล์. ออกกำลังกายให้ถูกเวลา. ดูแลอาการของภาวะน้ำตาลในเลือดต่ำ. เข้าใจว่าภาวะน้ำตาลในเลือดต่ำเป็นอย่างไร. รู้อาการของภาวะน้ำตาลในเลือดต่ำ. ต้องป้องกันและทำตามข้อควรระวัง. ปรึกษาแพทย์.
https://www.wikihow.com/Prevent-Low-Blood-Sugar https://www.wikihow.com/Prevent-Low-Blood-Sugar
Preventing Low Blood Sugar Understanding Low Blood Sugar